Buxoro viloyatining Shofirkon tumanida jinoyat yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi.    Qayd etilishicha, Shofirkon tumanida noma’lum shaxs G‘.E.ning uyiga kirib xonasidan pullari va zargarlik buyumini o‘g‘irlab ketgan. Olib borilgan surishtiruv ishlari natijasida G‘.E.ning birga yashovchi turmush o‘rtog‘i, uy bekasi, 1984 yilda tug‘ilgan S.Yu. pullarni va zargarlik buyumini o‘z ehtiyojlari uchun ishlatib yuborganligi va oila a’zolariga aytmasdan o‘g‘irlanganligi to‘g‘risida yolg‘on xabar berganligi aniqlangan.